**Belgian Grand Prix 2015** oli Formula 1 -kauden 2015 11. osakilpailu, joka ajettiin 23. elokuuta Circuit de Spa-Francorchamps'n moottoriradalla Belgiassa. Kilpailun voittoon ajoi Mercedeksen Lewis Hamilton.

Aika-ajot
---------

Paalupaikalle kauden yhdenteentoista osakilpailuun ajoi Lewis Hamilton. Toiseen ruutuun ajoi Nico Rosberg. Kolmanteen ruutuun aika-ajoissa ylsi Williamsin Valtteri Bottas ja neljänneksi Lotuksen Romain Grosjean, mutta hän sai ennenaikaisesta vaihdelaatikon uusimisesta viiden lähtöruudun rangaistuksen. Näin ollen Force Indian Sergio Pérez nousi neljänteen ruutuun. Ferrarin Kimi Räikkönen kärsi Q2:ssa ongelmista, ja jäi ruutuun 14, mutta putosi vaihdelaatikon vaihdon seurauksena 16:nneksi. McLarenin kuljettajat saivat GP-viikonloppuna yhteensä ennätykselliset 105 lähtöruutua rangaistusta, ja kuljettajat Jenson Button ja Fernando Alonso lähtivät kilpailuun takarivistä. Aika-ajoissa myös ongelmista kärsinyt Max Verstappen sai rangaistukseksi kymmenen lähtöruutua ja putosi 18:nneksi.

Kilpailu
--------

Hamilton, Rosberg ja Grosjean palkintokorokkeella
Nico Hülkenberg kärsi ongelmista jo lähtöruutuunajokierroksella. Hülkenbergia kehotettiin ajamaan varikolle, mutta myöhemmin tämä viesti kumottiin, ja saksalainen ajoi lähtöruutuunsa (11). Hülkenbergin auto kuitenkin sammui ja muut kuljettajat ajoivat yhden ylimääräisen lämmittelykierroksen. Hülkenberg joutui keskeyttämään kilpailun. Myös Carlos Sainz kärsi ongelmista, ja joutui starttaamaan kilpailuun varikkosuoralta.

Kilpailun startissa Lewis Hamilton piti kärkipaikkansa. Toisesta ruudusta lähtenyt Nico Rosberg epäonnistui ja putosi viidenneksi. Sergio Pérez nousi lähdössä toiseksi, Daniel Ricciardo kolmanneksi, lähdettyään viidennestä ruudusta, ja Valtteri Bottas putosi neljänneksi. Ensimmäisen kierroksen lopussa Rosberg onnistui kuittaamaan Bottaksen. Seuraavassa mutkassa Ferrarin Sebastian Vettel ohitti Bottaksen myös. Lotuksen Pastor Maldonado joutui keskeyttämään kilpailun toisella kierroksella moottorivikaan. Ensimmäisillä varikkopysähdyksillä Nico Rosberg onnistui nousemaan toiseksi ohi Pérezin ja Ricciardon. Valtteri Bottaksen kilpailu koki kovan kolauksen, kun oikeanpuoleinen takarengas vaihdettiin varikkopysähdyksellä kovempaan seokseen, kun muut renkaat pidettiin pehmeinä. Bottas sai varikonläpiajorangaistuksen. Kierroksella 20 Daniel Ricciardo joutui keskeyttämään kilpailun. Ferrarin Sebastian Vettel yritti selvitä yhden pysähdyksen taktiikalla, mutta kilpailun viimeistä edellisellä kierroksella Vettelin oikea takarengas räjähti, ja Vettel menetti palkintokorokesijansa. Vettel joutui keskeyttämään kilpailun vain kierrosta ennen maalia. Keskeytys oli Vettelille kauden ensimmäinen. Viimeisellä kierroksella Kimi Räikkönen joutui taistelemaan sijoituksestaan Max Verstappenin kanssa. Verstappen oli jo ohittanut suomalaisen, mutta ajoi Les Combes -mutkan pitkäksi, jolloin Räikkönen onnistui kuittaamaan Verstappenin takaisin.

Kilpailun voittoon ajoi Lewis Hamilton. Toiseksi Nico Rosberg ja kolmanneksi Romain Grosjean, jolle palkintopallisija oli ensimmäinen sitten Yhdysvaltain Grand Prix'n 2013. Neljänneksi ajoi Red Bullin Daniil Kvjat. Viidenneksi Sergio Pérez, kuudenneksi Felipe Massa, seitsemänneksi Kimi Räikkönen, kahdeksanneksi Max Verstappen, yhdeksänneksi Valtteri Bottas ja kymmenenneksi Marcus Ericsson.

### Tulokset

| Sija | Nro | Kuljettaja | Talli | Aika/Keskeytys | Kierrokset | Lähtöruutu | Pisteet |
| --- | --- | --- | --- | --- | --- | --- | --- |
| **1.** | 44 | **Yhdistynyt kuningaskunta Lewis Hamilton** | **Mercedes** | 1.23.40.387 | 43 | 1 | **25** |
| **2.** | 6 | **Saksa Nico Rosberg** | **Mercedes** | +2,058 | 43 | 2 | **18** |
| **3.** | 8 | **Ranska Romain Grosjean** | **Lotus-Mercedes** | +37,988 | 43 | 9 | **15** |
| **4.** | 26 | **Venäjä Daniil Kvjat** | **Red Bull-Renault** | +45,692 | 43 | 12 | **12** |
| **5.** | 11 | **Meksiko Sergio Pérez** | **Force India-Mercedes** | +53,997 | 43 | 4 | **10** |
| **6.** | 19 | **Brasilia Felipe Massa** | **Williams-Mercedes** | +55,283 | 43 | 6 | **8** |
| **7.** | 7 | **Suomi Kimi Räikkönen** | **Ferrari** | +55,703 | 43 | 16 | **6** |
| **8.** | 33 | **Alankomaat Max Verstappen** | **Toro Rosso-Renault** | +56,076 | 43 | 18 | **4** |
| **9.** | 77 | **Suomi Valtteri Bottas** | **Williams-Mercedes** | +1.01,040 | 43 | 3 | **2** |
| **10.** | 9 | **Ruotsi Marcus Ericsson** | **Sauber-Ferrari** | +1.31,234 | 43 | 13 | **1** |
| **11.** | 12 | Brasilia Felipe Nasr | Sauber-Ferrari | +1.42,311 | 43 | 14 |  |
| **12.**† | 5 | Saksa Sebastian Vettel | Ferrari | Rengasrikko | 42 | 8 |  |
| **13.** | 14 | Espanja Fernando Alonso | McLaren-Honda | +1 Kierros | 42 | 20 |  |
| **14.** | 22 | Yhdistynyt kuningaskunta Jenson Button | McLaren-Honda | +1 Kierros | 42 | 19 |  |
| **15.** | 98 | Espanja Roberto Merhi | Manor-Ferrari | +1 Kierros | 42 | 17 |  |
| **16.** | 28 | Yhdistynyt kuningaskunta Will Stevens | Manor-Ferrari | +1 Kierros | 42 | 15 |  |
| **Kesk.** | 55 | Espanja Carlos Sainz Jr. | Toro Rosso-Renault | Voimayksikkö | 32 | 10 |  |
| **Kesk.** | 3 | Australia Daniel Ricciardo | Red Bull-Renault | Sähköt | 19 | 5 |  |
| **Kesk.** | 13 | Venezuela Pastor Maldonado | Lotus-Mercedes | Voimayksikkö | 2 | 7 |  |
| DNS | 27 | Saksa Nico Hülkenberg | Force India-Mercedes | Voimayksikkö | 0 | 11 |  |
|

Sijoitukset kilpailun jälkeen
-----------------------------

Kuljettajien pisteet

| Sijoitus | Kuljettaja | Pisteet |
| --- | --- | --- |
| 1 | Yhdistynyt kuningaskunta Lewis Hamilton | 227 |
| 2 | Saksa Nico Rosberg | 199 |
| 3 | Saksa Sebastian Vettel | 160 |
| 4 | Suomi Kimi Räikkönen | 82 |
| 5 | Brasilia Felipe Massa | 82 |

Valmistajien pisteet

| Sijoitus | Valmistaja | Pisteet |
| --- | --- | --- |
| 1 | Saksa Mercedes | 426 |
| 2 | Italia Ferrari | 242 |
| 3 | Yhdistynyt kuningaskunta Williams | 161 |
| 4 | Itävalta Red Bull Racing | 108 |
| 5 | Yhdistynyt kuningaskunta Lotus | 50 |

* **Huom!**: Vain viiden parhaan sijoitukset sisällytetty.

Muuta
-----

* Ferrarin 900:s osakilpailu.
* Lotuksen viimeinen palkintokorokesija.

Lähteet
-------


Osakilpailut Formula 1 -kaudella 2015

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Itävalta |  Britannia |  Unkari |
|  Belgia |  Italia |  Singapore |  Japani |  Venäjä |  Yhdysvallat |  Meksiko |  Brasilia |  Abu Dhabi |

BelgiaFormula 1 -luokan Belgian Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | *1957* | 1958 | *1959* |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | *1969* |
| 1970-luku | 1970 | *1971* | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | *2003* | 2004 | 2005 | *2006* | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |
| Radat | Circuit de Spa-Francorchamps (1950–1956, 1958, 1960–1968, 1970, 1983, 1985–2002, 2004–2005, 2007–)Nivelles-Baulers (1972, 1974)Circuit Zolder (1973, 1975–1982, 1984) |